## МОДЕЛ УГОВОРА

**ЈН БРОЈ 02/2024**

**ЕЛЕКТРИЧНА ЕНЕРГИЈА**

**ПРЕДШКОЛСКА УСТАНОВА**

**„ПЧЕЛИЦА“**

**БРОЈ:**

**ДАНА: ГОДИНЕ**

**СРЕМСКА МИТРОВИЦА**

Закључен у Сремској Митровици, између:

1. 1. Предшколске Установе „Пчелица“ Сремска Митровица, Марко Перичин Камењар број 16, ПИБ: 100517362, шифра делатности 8891, ЈБКЈС:08965, матични број: 08015996, коју заступа директор Биљана Цвијетић, у даљем тексту наручилац и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр.\_\_\_\_\_\_, матични број:\_\_\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_\_\_, коју заступа овлашћено лице\_\_\_\_\_\_\_\_\_\_\_\_\_\_\_\_\_\_( у даљем тексту Снабдевач), с друге стране на следећи начин
* **Уколико се подноси понуда са подизвођачем:**
	1. \_\_\_\_\_\_\_\_\_\_\_\_\_\_\_\_\_\_\_( назив подизвођача) са седиштем у \_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, шифра делатности \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. \_\_\_\_\_\_\_\_\_\_\_\_\_\_\_\_\_\_\_( назив подизвођача) са седиштем у \_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, шифра делатности \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* **Уколико се подноси заједничка понуда:**
	+ 1. \_\_\_\_\_\_\_\_\_\_\_\_\_\_\_\_\_\_\_(назив учесника заједничке понуде) са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, шифра делатности \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_.
		2. \_\_\_\_\_\_\_\_\_\_\_\_\_\_\_\_\_\_\_(назив учесника заједничке понуде) са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, шифра делатности \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_.

Уговорне стране сагласно констатују:

- да је Купац, у својству Наручиоца, сходно члану 52. и 91. Закона о јавним набавкама („Сл. гласник РС“, бр. 92/23) спровео отворени поступак јавне набавке добара – Набавка електричне енергије, ЈН бр. 02/2024,

- да је Снабдевач, у својству Понуђача, доставио Понуду број \_\_\_\_\_\_\_\_\_\_\_\_\_\_\_\_ од \_\_\_\_\_\_2024. године, која се сматра прихватљивом, јер испуњава услове ЗЈН и конкурсне документације и

- да је Наручилац донео Одлуку о додели уговора бр. \_\_\_\_\_\_\_\_\_\_\_\_\_\_\_\_\_\_\_\_\_\_ од 2024. године

***ПРЕДМЕТ УГОВОРА***

**Члан 1.**

Уговорне стране су сагласне да је предмет овог Уговора **набавка добара - електричне енергије.**

Овим уговором уговорне стране уређују права, обавезе и одговорности у погледу продаје електричне енергије са потпуним снабдевањем, као и друга питања везана за реализацију овог Уговора, под условима утврђеним овим Уговором и законским прописима којима се уређују права и обавезе по основу производње и продаје електричне енергије.

Снабдевач се обавезује да Купцу испоручи електричну енергију, а Купац да преузме и плати електричну енергију у количини и на начин ближе одређен усвојеном Понудом Снабдевача бр. \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године датој у поступку јавне набавке, ЈН бр. 2/2024, која чини саставни део овог Уговора.

**ВРЕДНОСТ УГОВОРА И ЦЕНА**

**Члан 2.**

Купац се обавезује да плати Снабдевачу за један kWh електричне енергије цену:

-Активна енергија – за 1 kWh по јединичној цени од \_\_\_\_\_\_ динара без ПДВ-а, односно \_\_\_\_\_\_ динара са ПДВ-ом,

Јединичне цене су фиксне за уговорени период испоруке.

Промена јединичних цена у уговореном периоду дозвољена је у складу са актом надлежног органа (Министарства, Владе РС), уз предходно обавештење Купца. Уколико се укаже потреба за повећањем обима набавке наручилац ће поступити у складу са чланом 160. став 1. Закона о јавним набавкама а у складу са расположивим средствима.

У цену из става 1. овог члана нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених произвођача електричне енергије и трошкови акцизе.

Трошкове из претходног става овог члана Уговора Снабдевач ће, у оквиру рачуна, фактурисати Купцу сваког месеца, на основу обрачунских величина за места примопредаје Купца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије, у складу са важећом Одлуком о цени приступа систему за дистрибуцију електричне енергије објављеној у Службеном гласнику Републике Србије, односно у складу са методологијама за одређивање цена објављених у Службеном гласнику Републике Србије.

Укупна вредност Уговора за предметну набавку, са свим наведеним трошковима је до износа процењене вредности јавне набавке која износи 5.000.000,00 динара без Пдв-а, односно 6.000.000,00 динара са Пдв-ом, а све у складу са Финансијским планом и Планом јавних набавки Купца. За ову набавку су релевантне јединичне цене из дате понуде снабдевача.

Плаћање доспелих обавеза по овом уговору у 2024. години вршиће се до нивоа средстава обезбеђених Финансијским планом за 2024. годину за ове намене, а у складу са Законом којим се уређује буџет за 2024. годину. За део реализације уговора који се односи на 2024. годину, реализација уговора ће зависити од обезбеђења средстава предвиђених Законом којим се уређује финансијски план за 2025. годину. У супротном уговор престаје да важи без накнаде штете због немогућности преузимања обавеза од стране Наручиоца.

Уколико се укаже потреба за повећањем обима набавке наручилац ће поступити у складу са расположивим средствима предвиђеним финансијским планом и планом јавних набавки.

***МЕСТО ИСПОРУКЕ***

**Члан 3.**

Места испоруке су постојећа обрачунска мерна места Купца прикључена на дистрибутивни систем у категорији потрошње (Прилог 1).

Снабдевач се обавезује да на исти начин снабдева и евентуалне новоотворене објекте Купца.

Купац задржава право да за место испоруке одреди и додатне локације, уколико у свом пословању стекне право да користи и додатне објекте као и да укине неке локације уколико се у пословању укаже потреба да се раскину уговори о закупу за поједине објекте који су у закупу.

Снабдевач сноси све ризике, као и све припадајуће и зависне трошкове у вези са преносом и испоруком електричне енергије до места испоруке Купца.

Снабдевач је дужан да одмах по потписивању овог уговора поступи у складу са чланом 188. став 3. Закона о енергетици (''Службени гласник РС'' бр.145/2014, 95/2018-др.закон и 40/2021), односно да закључи и Купцу достави:

 - Уговор о приступу систему са оператором система за подручја Купца наведена у конкурсној документацији.

 - Уговор којим преузима потпуну балансну одговорност за места примопредаје Купца.

**ПЕРИОД ИСПОРУКЕ**

**Члан 4.**

Период испоруке је годину дана од дана закључења Уговора или до тренутка када вредност утрошене електричне енергије достигне висину уговорене вредности (до испуњења финансијске вредности уговора), зависно од тога шта пре наступи, од 00:00 до 24:00 часова.

**КОЛИЧИНА И КВАЛИТЕТ ЕЛЕКТРИЧНЕ ЕНЕРГИЈЕ**

**Члан 5.**

Уговорне стране обавезу снабдевања и продаје, односно преузимања и плаћања електричне енергије извршиће према следећем:

* Врста продаје: потпуно снабдевање електричном енергијом са балансном одговорношћу,
* Количина енергије: на основу остварене потрошње Купца.
* Капацитет испоруке: оквирно према техничкој спецификацији
* Снабдевач се обавезује да испоручи електричну енергију у складу са условима из Понуде, датим техничким условима, као и важећим нормативима и прописима :Одлуком о усвајању Правила о раду тржишта електричне енергије („Сл. гласник РС“ 120/2012 и 120/2014), Правилима о раду преносног система, („Сл. гласник РС“ 60/20), Правилима о раду дистрибутивног система и Уредбом о условима испоруке и снабдевања електричном енергијом и другим важећим прописима у Републици Србији који регулишу ову област.

**ОБРАЧУН УТРОШКА ЕЛЕКТРИЧНЕ ЕНЕРГИЈЕ**

**Члан 6**.

Оператор дистрибутивног система је задужен за доставу података о утрошеној електричној енергији у протеклом месецу, измерену и регистровану на местима примопредаје (мерна места) на основу којих Снабдевач врши обрачун утрошене електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора преносног система.

На основу документа о очитавању утрошка и међусобно усаглашене вредности инсталисане снаге за текући месец, Снабдевач издаје Купцу рачун за свако мерно место за испоручену електричну енергију, који садржи исказану цену електричне енергије, обрачунски период, као и накнаде прописане законом, порезе и остале обавезе или информације у складу са Законом о енергетици.

Снабдевач је у обавези да фактуре доставља Купцу путем система електронских фактура СЕФ-а.

Снабдевач се обавезује да на рачуну поред осталих прописаних података обавезно упише број Уговора.

**ПРАВО НА РЕКЛАМАЦИЈУ**

**Члан 7.**

На испостављен рачун Купац може поднети писани приговор у року од 8 (осам) дана од дана добијања рачуна.

Приговор Купца на рачун Снабдевача не одлаже обавезу плаћања рачуна.

Снабдевач је дужан да приговор реши у року од максимум 8 дана од дана пријема приговора. У случају да је приговор основан, Снабдевач ће извршити одговарајуће исправке рачуна и доставити их Купцу у року од 8 (осам) дана од дана пријема приговора.

У случају да Снабдевач одлучи да приговор није основан, о томе ће писаним путем обавестити Купца уз образложење одлуке о приговору.

**НАЧИН И РОК ПЛАЋАЊА**

**Члан 8.**

Купац ће извршити исплату Снабдевачу у законском року по основу издатих месечних фактура за претходни месец, на рачун Снабдевача у складу са његовим писaним инструкцијама назначеним у самом рачуну, са позивом на број рачуна који се плаћа.

Купац се обавезује да Снабдевачу изврши плаћање у року од 45 дана, од дана службеног пријема електронске фактуре (рачуна) за испоручене количине електричне енергије за обрачунски период потврђене од стране Купца и Снабдевача, у складу са Законом о роковима измирења новчаних обавеза у комерцијалним трансакцијама („Службени гласник РС“, бр. 119/12, 68/2015, 113/2017,91/2019, 44/2021, 44/2021-др закон, 130/2021, 129/2021-др.закон и 138/2022).

Сматраће се да је Купац измирио обавезу плаћања по испостављеном рачуну, на дан када на рачун Снабдевача изврши уплату укупног износа задужења по издатом рачуну из става 1. овог члана.

У случају да Купац не плати рачун у року из става 2, дужан је да Снабдевачу за период доцње плати и затезну камату прописану законом.

**СРЕДСТВО ОБЕЗБЕЂЕЊА ЗА ИЗВРШЕЊЕ УГОВОРА**

**Члан 9.**

Снабдевач се обавезује да у року од 10 дана од дана закључења уговора или у тренутку закључења уговора, преда Купцу

1. бланко сопствену меницу, потписану и оверену службеним печатом од стране овлашћених лица Снабдевача, као обезбеђење за добро извршење посла у периоду 30 дана дужем од истека рока на који је закључен уговор, са меничним писмом -овлашћењем да је издата меница неопозива, безусловна и на први позив наплатива и да се може попунити са клаузулом „безпротеста“ у висини 10% уговорене вредности без ПДВ-а и наплатити у складу са меничним писмом-овлашћењем под условом да Понуђач добара не извршава уговорене обавезе

2. Картон депонованих потписа код пословне банке овлашћених лица која су потписала бланко меницу.

3. Потврду да је меница евидентирана у регистру меница и овлашћења који води НБС;

 Купац ће наплатити меницу, за добро извршење посла, у случају да Снабдевач не испоручи електричну енергију под условима и на начин утврђен чланом 2. овог уговора.

**ВИША СИЛА**

**Члан 10.**

Виша сила ослобађа Снабдевача обавезе да испоручи, а Купца да преузме количине електричне енергије, утврђене уговором за време његовог трајања.

Као виша сила, за уговорне стране сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са Правилима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

За време трајања више силе мирују права и обавезе уговорних страна и не примењују се санкције за неизвршење уговорних обавеза.

Уговорна страна погођена вишом силом обавезна је да докаже настанак више силе документом издатим од стране надлежних органа.

У случају да догађаји више силе спречавају уговорне стране да извршавају своје обавезе за период дужи од једног месеца, исте ће споразумно одлучити о даљој примени овог Уговора. Уговорна страна код које није наступила виша сила има право на раскид уговора и дужна је дa о томе писаним путем обавести другу уговорну страну

 **РАСКИД УГОВОРА**

**Члан 11**.

Снабдевач је дужан да обавезе које произилазе из овог Уговора извршава у складу са овим Уговором.

Уколико Снабдевач не иврши обавезе према одредбама овог Уговора, Купац има право да раскине уговор, а Снабдевач је одговоран за штету коју претрпи Купац због неиспуњења Уговора.

Свака од уговорних страна може тражити раскид уговора у случају када друга страна не испуњава или неблаговремено испуњава своје уговором преузете обавезе.

Уговор се може раскинути споразумно писменом сагласношћу и у случајевима предвиђеним Законом о облигационим односима Републике Србије.

Отказни рок износи 30 (тридесет) дана и почиње да тече од дана пријема писаног обавештења о раскиду уговора.

**РЕЗЕРВНО СНАБДЕВАЊЕ И ПРОМЕНА СНАБДЕВАЧА**

**Члан 12.**

Снабдевач је дужан да Купцу обезбеди резервно снабдевање у складу са чланом 192. и 193. Закона о енергетици („Сл.гласнок РС“ 145/2014, 95/2018-др закон и 40/2021).

 **Члан 13.**

Уколико дође до промене тренутног снабдевача и избора новог, примењиваће се Правила о промени снабдевача(„Сл.гласнок РС“ 65/15 и 10/2017).

**ЗАВРШНЕ ОДРЕДБЕ**

**Члан 14.**

У случају да у току реализације уговора дође до статусних или организационих промена, било код Купца или Снабдевача, обавезе по овом Уговору преузеће њихови правни следбеници.

Промене уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс уговора.

**Члан 15.**

На све што није регулисано овим уговором, примењиваће се одредбе Закона о облигационим односима, Закона о енергетици и подзаконских прописа којима се регулише рад енергетских субјеката, енергетске делатности и функционисања тржишта електричне енергије у Републици Србији.

**Члан 16.**

Наручилац може током трајања овог уговора у складу са одредбама чл. 156. - 161. Закона о јавним набавкама да измени Уговор без спровођења поступка јавне набавке.

У случају измене уговора из чл. 157. и 158. Закона, Наручилац је дужан да обавештење

о измени уговора пошаље на објављивање на Порталу јавних набавки у року од десет дана од дана измене уговора.

**Члан 17.**

Сва спорна питања у тумачењу и примени овог уговора, уговорне стране ће решавати споразумно.

У случају спора уговорне стране уговарају надлежност Привредног суда у Сремској Митровици.

**Члан 18.**

Овај уговор се сматра закљученим када га потпишу овлашћена лица уговорних страна.

Уговор се закључује за период од 12 месеци рачунајући од дана закључења уговoра.

Као датум закључења Уговора уговара се датум наведен на почетку Уговора.

**Члан 19.**

Овај уговор је сачињен у 6 (шест) истоветних примерака, од којих Купац задржава 4 (четири) примерка, а Снабдевач 2 (два) примерка.

 **ЗА** **СНАБДЕВАЧА** **ЗА КУПЦА**

 Директор Директор

 \_\_\_\_\_\_\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_** Биљана Цвијетић

***Напомена:***

***У складу са датим Моделом уговора и елементима најповољније понуде биће закључен Уговор о јавној набавци.***